**Hankija: Tartu Linnavalitsus**

**HANKEMENETLUS IDEEKONKURSI KORRALDAMISEKS**

**L. Koidulale ja J.V. Jannsenile pühendatud monumentaal – arhitektuurse lahenduse ideekonkurss**

**IDEEKONKURSI VÕISTLUSJUHEND**

# IDEEKONKURSI ANDMED

|  |  |  |
| --- | --- | --- |
| 1 | Hankija | **Tartu Linnavalitsus** (registrikood 75006546) |
| 2 | Hanke nimetus | **L. Koidulale ja J.V. Jannsenile pühendatud monumentaal – arhitektuurse lahenduse ideekonkurss** (edaspidi nimetatud **ideekonkurss**) |
| 3 | Ideekonkursi eesmärk | Sõlmida ideekonkursi võitjaga tema pakutud ideekavandi (edaspidi **kavand**) alusel väljakuulutamiseta läbirääkimistega hankemenetluse kaudu kaks teenuste hankelepingut: projekteerimistööde hankeleping ja ideekavandi monumentaal-arhitektuurse teose teostamise hankeleping. |
| 4 | Hankelepingu liik | Teenused |
| 5 | Hankemenetluse liik | Avatud hankemenetlusega ideekonkurss |
| 6 | CPV kood | 92311000-4 Kunstiteosed |
| 7 | Ideekonkursi võidutöö realiseerimise eelarvelised vahendid | **Kuni 100 000 eurot (käibemaksuta maksumus)**  (hõlmab nii projekteerimistööde hankelepingut kui ka ideekavandi monumentaal-arhitektuurse teose teostamise hankelepingut (sh **modelleerimine, paigaldus, materjalid, transport ja muud vajalikud tegevused**).  **NB! Nimetatud summad tasutakse ideekonkursi võitjale temaga eraldi sõlmitavate hankelepingute alusel.** |
| 8 | Ideekonkursil makstavad osavõtutasud ja auhinnad | Ideekonkurss on kaheetapiline. Esimeses etapis valib žürii konkursil osalejate varasemalt teostatud tööde referentside põhiselt välja 5 (viis) osavõtjat, kellele esitatakse ettepanek luua ideekavand. Osavõtutasusid osalejatele eraldi ei maksta.  Teises etapis hinnatakse esitatud ideekavandeid ja koostatakse paremusjärjestus.    Ideekonkursi auhinnad maksab 1.-5. koha pälvinud kavandi autoritele välja Tartu linn. Ideekonkursi auhinnad on järgmised:  1. koht 5000 eurot;  2. koht 4000 eurot;  3. koht 2000 eurot;  4.-5. koht 1500 eurot.  Ideekonkursi auhinnasummad sisaldavad kõiki riiklikke makse. |
| 9 | Ideekonkursi võitjaga sõlmitava projekteerimislepingu kestus  Ideekonkursi võitjaga sõlmitava monumentaal-arhitektuurse teose teostamise hankelepingu kestus | Orienteeruvalt 2016. kuni 2017. a.  Orienteeruvalt 2016. kuni 2017. a. |
| 10 | Osalemistaotluste ja Kavandite esitamise asukoht | Hankes osalemiseks tuleb pakkujal esitada Osalemistaotluse dokumendid (vormid) e-riigihangete keskkonna kaudu.  Kavandi esitamise asukoht:  Tartu Linnavalitsuse arhitektuuri- ja ehituse osakond**,**  **Küüni tn 5, 51004, Tartu**  **(märgusõna Koidula ja Jannsen)** |
| 11 | Osalemistaotluste ja Kavandite esitamise aeg | **Osalemistaotlus 17.03.2016** kell **11:00**  **Kavand 23.05.2016** kell **11:00** |
| 12 | Osalemistaotluste avamise aeg | **17.03.2016** kelleRHRis peale esitamist |
| 13 | Kavandite avamise aeg | **23.05.2016** kell **13:00** |
| 14 | Pakkumuste e-menetlus | Osalises mahus |
| 15 | Tegemist on rahvusvahelise ideekonkursiga | Ei |
| 16 | Ideekonkursi lühikirjeldus | Ideekonkursi eesmärk on selgitada välja ideekonkursi võitja ning sõlmida tema pakutud ideekavandi alusel (edaspidi kavand) RHS § 28 lõike 6 kohaselt 2 hankelepingut, millega tellitakse monumentaal-arhitektuurse teose ja selle ala arhitektuurse lahenduse projekt ning monumentaal - arhitektuurse teose teostus (välja arvatud teose ala ehk platsi üldehitustööd).  Ideekonkurss on kaheetapiline. Esimeses etapis tuleb esitada osalemistaotlus (vorm 5), kõrvaldamise asjaolude puudumise kinnitus (vorm 3), autori CV (vorm 4), osaleja varasemate sarnaste tööde ülevaade (vorm 7). Vajaduse korral esitada ka ühisosalejate volikiri (vorm 2) ja esindusõigusliku isiku volikiri (vorm 1).  Esimeses etapis valib žürii konkursil osalejate teostatud tööde referentside põhiselt viis osavõtjat, luua ideekavand. Osavõtutasusid osalejatele eraldi ei maksta.    Teises etapis valib žürii osalejate esitatud kavandite alusel välja võidutöö, määrab ülejäänud kavandite pingerea ning auhinnad. |
| 17 | Kavandi teostamise asukoht | Narva mnt 2 b krundil, Tartu |
| 18 | Ideekonkursi žürii liikmed | esimees: **Jarno Laur**, Tartu LV, abilinnapea;  aseesimees: **Tõnis Arjus**, Tartu linnaarhitekt;  liikmed: **Tiit Kaunissaare**, Tartu linnakunstnik;  **Eesti Kujurite Ühenduse poolt** nimetatud liige;  **Eesti Arhitektide Liidu poolt** nimetatud liige;  **Jaan Elken**, Tartu Ülikooli maalikunsti õppetooli juhataja, professor, Eesti Kunstnike Liidu volikogu liige;  **Egle Tamm**, kunstiteadlane, Tartu LV AEO kultuuriväärtuste teenistuse vanemspetsialist.  Nõuandva häälega isikud:  **Andres Pool**, Tartu LV Linnamajanduse osakonna juhataja asetäitja;  **Kunnar Jürgenson,** Tartu LV Linnavarade osakonna juhataja;  **Romeo Metsallik**, Tartu LV AEO kultuuriväärtuste teenistuse juhataja.  Žürii sekretär Tartu Linnavalitsuse arhitektuuri ja ehituse osakonna arhitektuuri- ja linnakujundusteenistuse arhitekt **Anna-Liisa Unt** |
| 19 | Ideekonkursi eest vastutav isik | **Tiit Kaunissaare**, Tartu linnakunstnik |
| 20 | Kontaktisik ideekavandi realiseerimise asukoha objektiga tutvumiseks | Riigihanke eest vastutav isik Tiit Kaunissaare |
| 21 | Ideekonkursi kutse ja võistlusjuhendi kohta täiendava teabe saamise kord | Ideekonkursi kutse ja võistlusjuhendi kohta saab selgitusi või täiendavat teavet, edastades küsimuse **riikliku riigihangete keskkonna (eRHR) kaudu aadressil** [**https://riigihanked.riik.ee/register**](https://riigihanked.riik.ee/register), mis eeldab seda, et huvitatud isik registreerib end nimetatud keskkonnas käesoleva hankemenetluse juurde. Hankija ei vastuta nimetatud keskkonna ja sidevahendite tehnilise toimimise eest. |
| 22 | Võistlusjuhendi lisad | Võistlusjuhendi Lisa 1 Ideekonkursi lähteülesanne koos lähteülesandes märgitud lisadega  Võistlusjuhendi Lisa 2 Ideekonkursil osalemise vormid |
| 23 | Ideekonkursi kavandite tagastamise koht ja kontaktisik | Tartu Linnavalitsuse arhitektuuri ja ehituse osakond, **Küüni tn 5, Tartu**. |
| 24 | Hankijal on õigus korraldada ideekonkursi kavanditest avalik näitus | Jah, kuni 1 kuu jooksul peale konkursi kavandite autorite avalikustamisest |

# LÄHTEülesanne

* 1. Lähteülesanne on esitatud võistlusjuhendi Lisas 1

# Osalemise õigus

* 1. **Osalemise õigus**

Ideekonkursil võivad osaleda ja oma kavandid esitada iseseisvana füüsilised või juriidilised isikud (edaspidi **osaleja**) ning juriidilistest ja/või füüsilistest isikutest moodustatud ühisosalejad (edaspidi koos ja eraldi **ühisosaleja**), kelle asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga (GPA) ühinenud riigis ning kes vastavad võistlusjuhendis esitatud nõuetele.

Osaleda ega kavandit esitada ei tohi:

* Ideekonkursi žürii esimees, liikmed ja eksperdid, Võistlusjuhendi või selle lisade koostajad ning isikud, kes on Ideekonkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada Ideekonkursil tehtavaid otsuseid;
* Ideekonkursi žürii esimehe, liikmete ja ekspertidega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad);
* Ideekonkursi žürii esimehe, liikmete ja ekspertidega seotud äripartnerid, kes on osanikud või aktsionärid nendega samas valdkonnas tegutsevas äriühingus;
* Ideekonkursi žürii esimehe, liikmete ja ekspertidega lepingulises suhtes olevad isikud.

# Ideekonkursi tingimused

* 1. Ühe osaleja poolt esitatavate kavandite arvu ei piirata. Kui ühe osaleja poolt esitatakse mitu kavandit, peavad need olema esitatud eraldi pakendites ning tähistatud erinevate märgusõnadega.
  2. Konkursil osalemisega seotud kulusid eraldi ei hüvitata. Viiele kavandi esitanud osalejale makstakse välja auhinnad, mis kompenseerivad ka kavandi esitamise kulusid.
  3. Võidutöö kavand jääb Hankijale. Teiste kavandite autoritel on õigus esitatud kavand kätte saada alates 61. päevast alates konkursi võitjate kavandite autorite avalikustamisest. Kavandi saab kätte Tartu Linnavalitsuse Arhitektuuri- ja ehituse osakonnast, võttes minimaalselt kolm tööpäeva varem ühendust hankemenetluse eest vastutava isikuga.
  4. Hankija ei vastuta konkursile esitatud kavandite juhusliku hävimise ega kahjustumise riisiko eest. Osalejatel on õigus oma vahenditega kavandid kindlustada.

# KONKURSILE ESITATUD Kavandi autori - ning omandiõigused

* 1. Konkursile esitatud kavandi autorile kuuluvad vastavalt kehtivale autoriõiguse seadusele kavandi isiklik ja varaline autoriõigus.
  2. Kavandi esitamisega annab osaleja nõusoleku oma kavandi avalikustamiseks ja näitusel eksponeerimiseks. Näituse korraldamise tingimused on toodud lähteülesandes.

Võidutööde kavandeid võib Hankija kasutada pressimaterjalide koostamisel ja avaldada oma kodulehel.

* 1. Osaleja kinnitab kavandit esitades, et ta on kavandi autor või tal on kavandi autoriga sõlmitud kokkulepe kavandi isiklike ja varaliste autoriõiguste kasutamiseks.
  2. Kavandi esitamisega kinnitab osaleja, et on valmis sõlmima hankelepinguid kavandi projekteerimistööde teostamiseks ning kavandi monumentaal-arhitektuurse osa realiseerimiseks võistlusjuhendis kirjeldatud eesmärkidel juhul, kui see osutub võidutööks.
  3. Kavandi omandiõigus, samuti varalised autoriõigused (välja arvatud õigus teostamiseks) lähevad hankijale üle pärast vastava kavandi teostamist ning selle eest tasumist. Autor peab loovutama hankijale samaaegselt ka lihtlitsentsi autori isiklike autoriõiguste teostamiseks.

# Osalemistaotluse esitamine ning osalejale esitaTAVAD NÕUDED

* 1. Konkursil osalemiseks peab osaleja esitama 1. etapis hankijale e-riigihangete keskkonna kaudu ideekonkursil osalemise taotluse ehk osalemistaotluse. Osalemistaotlus koosneb punktis 5.2. toodud dokumentidest.

|  |  |  |  |
| --- | --- | --- | --- |
| Nr | Ühisosalejate puhul iga ühisosaleja kohta eraldi (jah/ei) | Tingimus ja nõutav dokument | Dokumendi vorm |
| 1 | Jah | **Allkirjastaja esindusõigus**  Juhul kui osalemise taotluse ning kavandi esitab juriidiline isik, peab osalemistaotluse allkirjastanud isikul olema juriidilise isiku esindamise õigus.  Nõutav dokument:  Eesti Vabariigis registreeritud osaleja esindusõigust kontrollib hankija Justiitsministeeriumi Registri­keskuse kaudu kohtute registriosakondade keskandmebaasist. Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi, millest nähtub osalemise taotluse ning kavandi esitanud isiku esindusõigus.  Juhul, kui juriidilise isiku esindaja ei ole kantud registrikaardile, esitab osaleja koos osalemise taotlusega Vormi 1 kohase volikirja osaleja esindamiseks. |  |
| 2 | Ei | **Ühisosalejate esindaja määramine ning solidaarne vastutus**  Kui osalemise taotluse ning kavandi esitavad mitu osalejat ühiselt, peavad nad hankemenetlusega seotud toimingute tegemiseks volitama enda hulgast esindaja. Ühisosalejate aadressiks ning kontaktandmeteks hankemenetluses on volitatud esindaja aadress ja kontaktandmed.  Nõutav dokument:  Volikiri ja kinnitus ühisosalejate solidaarvastutuse kohta tuleb esitada koos ühise osalemise taotlusega vastavalt Vormile 2. |  |
| 3 | Jah | **Ettevõtja registreeritus äriregistris**  Osaleja, kes peab tegutsemiseks olema oma asukohamaa seaduste kohaselt registreeritud äriregistris, esitab sellekohase kehtiva dokumendi.  Nõutav dokument:   * Eesti Vabariigi Osaleja registreeritust ja kehtivaid andmeid kontrollib hankija Justiitsministeeriumi Registrikeskuse kaudu kohtute registriosakondade keskandmebaasist (registritunnistust ei pea esitama). * Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi koopia, millest nähtub osaleja registreeritus vastavas registris. |  |
| 4 | Jah | **Osaleja hankemenetlusest kõrvaldamise aluste puudumine**   1. Hankija kõrvaldab hankemenetlusest osaleja, kelle puhul esineb üks või mitu käesolevas punktis nimetatud asjaolu:    1. keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;    2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;    3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;    4. kes on esitanud valeandmeid riigihangete seaduse 2. peatüki 3. jaos sätestatud nõuetele vastavuse kohta või nimetatud sätete alusel hankija kehtestatud nõuetele vastavuse kohta; 2. Hankija võib kõrvaldada hankemenetlusest osaleja, kelle puhul esineb üks või mitu käesolevas punktis kirjeldatud asjaolu:    1. kelle suhtes või kelle esindaja suhtes on kutse- või ametiliidu aukohtu otsusega või muul sellesarnasel alusel tõendatud raske süüline eksimus kutse- või ametialaste käitumisreeglite vastu;    2. kes on jätnud hankija poolt osaleja hankemenetlusest kõrvaldamise aluste puudumise kohta nõutud andmed või dokumendid esitamata, kui need andmed või dokumendid ei ole hankijale oluliste kulutusteta andmekogus olevate avalike andmete põhjal kättesaadavad;    3. kes on jätnud hankijat teavitamata RHS § 38 lõikes 1 nimetatud asjaolude olulisest muutumisest;    4. kelle kavandi koostamisel on osalenud isik, kes on osalenud sama riigihanke võistlusjuhendi või selle lisade koostamisel või kes on muul viisil hankijaga seotud ja sellele isikule seetõttu teadaolev info annab talle eelise teiste osalejate ees.   Nõutav dokument:  Punktides 1.1-1.3. ning 2. nimetatud asjaolude puudumise kohta esitab pakkuja Vormi 3 kohase kinnituse. |  |
| 5 | Jah | **Osaleja riiklike ja sotsiaalkindlustuse maksete tasumise kohustuste täitmine**  Hankija kõrvaldab hankemenetlusest osaleja, kellel on õigusaktidest tulenevate riiklike või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi  *maksuvõlg*) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riiklike maksude võlaks loetakse pakkuja tähtpäevaks tasumata riiklike maksude ja tähtpäevaks tasumata jäetud maksusummalt arvestatud intressi võlga, mis ületab 100 EURi.  Nõutav dokument:   * Eesti Vabariigis registreeritud osaleja maksuvõla puudumist hankemenetluse algamise päeva seisuga, milleks vastavalt riigihangete seaduse § 29 lg 2 on ideekonkursi kutse riiklikus riigihangete registris avaldamise kuupäev, kontrollib hankija Maksu- ja Tolliametile tehtava elektroonilise päringu teel (tõendit esitama ei pea); * Juhul kui tegemist ei ole Eesti Vabariigis registreeritud osalejaga, esitab osaleja riiklike maksude tasumise kohustuste täitmise kontrollimiseks pakkuja asukohariigi vastava pädevusega ametiasutuse tõendi, millelt nähtub maksuvõla puudumine hankemenetluse algamise päeva seisuga, milleks vastavalt riigihangete seaduse § 29 lg 2 on ideekonkursi kutse riiklikus riigihangete registris avaldamise kuupäev. Juhul, kui osaleja asukohariigi vastava pädevusega ametiasutus sellise sisuga tõendit ei väljasta, esitada selle ametiasutuse tõend maksuvõlgade puudumise kohta. |  |
| 6 | Jah | **Pakkuja elu- või asukoha kohalike maksude tasumise kohustuse täitmine**  Hankija kõrvaldab hankemenetlusest osaleja, kellel on õigusaktidest tulenevate tema elu- või asukoha kohalike maksude võlg või tähtpäevaks tasumata jäetud maksusummalt arvestatud intress (edaspidi  *maksuvõlg*) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Elu- või asukoha kohalike maksude võlaks loetakse osaleja tähtpäevaks tasumata elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 EURi.  Nõutav dokument:   * Eesti Vabariigis registreeritud osaleja esitab enda elu- või asukohajärgse kohaliku omavalitsuse poolt väljastatud tõendi, millest nähtub maksuvõla puudumine hankemenetluse ideekonkursi kutse riigihangete registris avaldamise kuupäeva seisuga. Juhul, kui maksutõend on digitaalselt allkirjastatud, peab osalemistaotlus sisaldama ka digitaalallkirjade kinnituslehte, mille saab printida allkirjastatud digitaalkonteinerist. * Osaleja, kelle asukohamaaks ei ole Eesti Vabariik, esitab enda elu- või asukohajärgse maksude maksuhalduri või osaleja asukohariigi vastava pädevusega ametiasutuse tõendi, millelt nähtub maksuvõla puudumine hankemenetluse riigihangete registris ideekonkursi kutse avaldamise kuupäeva seisuga.   Juhul, kui osaleja asukohariigi vastava pädevusega ametiasutus sellise sisuga tõendit ei väljasta, tuleb esitada selle ametiasutuse tõend maksuvõlgade puudumise kohta. |  |
| 8 | Ei | **Kavandi autorid**  **1)** Osaleja poolt esitatava kavandi autoril peab olema kujutava või rakenduskunsti alane kõrgharidus  ning osaleja poolt esitatava kavandi autor peab kuuluma:   * Eesti Kunstnike Liitu või selle alaliitu; * Eesti Arhitektide Liitu; * Eesti Sisearhitektide Liitu või * Eesti Disainerite Liitu   või samaväärsesse üldtunnustatud loomeliitu välisriigis.  Nõutav dokument: Esitada kavandi autori kohta Vormi 4 kohane CV.  Ideekonkursil osaleja meeskonnas peab olema ka avaliku linnaruumi loomisega praktiseerinud volitatud arhitekti VII või volitatud arhitekti V kvalifikatsioonile vastav arhitekt.  Juhul kui kavandiga on ettenähtud skulptuuri loomine, peab meeskonnas olema isik, kes omab kõrghariduse baasil skulptori erialast kvalifikatsiooni ja kellel on kogemus avalikku linnaruumi suuremamahuliste taieste loomisel.  Esitada meeskonnaliikmeks pakutava isiku haridust ja kvalifikatsiooni tõendavad dokumendid.  2) Osalejal peab olema varasem kogemus avalikku linnaruumi paigaldatud **monumentaal – arhitektuursete teoste** loomisel  Nõutav dokument: Esitada info Vormil 7. |  |
|  |  | |  |
| Nr | Tingimus ja nõutav dokument | | Dokumendi vorm |
| 9 | **Hankija poolt esitatud tingimuste ülevõtmine**  Kavand peab olema esitatud kõiki ideekonkursi kutses ja võistlusjuhendis esitatud tingimusi üle võttes. Osaleja peab nõustuma kõikide võistlusjuhendis esitatud tingimustega ning tal peavad olema kavandi realiseerimiseks vajalikud intellektuaalse omandi õigused.  Nõutav dokument  Pakkuja esitab Vormi 5 kohase hankemenetlusel osalemise avalduse. | |  |
| 10 | **Osalemistaotluse ja kavandi keel**  Osalemistaotlus ja kavand tuleb koostada eesti keeles. Väljaspool Eesti Vabariiki registreeritud osaleja kohta asukohariigi institutsioonide väljastatud kõrvaldamise aluseid puudutavatele dokumentidele ja kvalifitseerimise aluseks olevatele dokumentidele peab olema lisatud eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust.  Nõutav dokument  Osaleja esitab osalemistaotluse ja kavandi eesti keeles või võõrkeelse dokumendi koos tõlkega käesolevas punktis märgitud viisil. | |  |
| 11 | **Nimekaart**  Osaleja kohustub esitama andmed kavandi autorite, nende osaluse jaotuse, kontaktide ning arveldusarve numbrite kohta.  Nõutav dokument  Osaleja esitab autorite kohta andmed Vorm 6 kohasel nimekaardil. | |  |

* 1. Osalemistaotlused vaadatakse läbi ideekonkursi eest vastutava isiku poolt.
  2. Osaleja kvalifitseerimise või kvalifitseerimata jätmise kohta teeb hankija sellekohase põhjendatud kirjaliku otsuse ning teavitab sellest osalejat. Kvalifitseerimata jäetud osaleja (ühisosalejad) ei osale edasises hankemenetluses.
  3. Žürii valib peale osalejate kvalifitseerimist osalejate varasemalt teostatud referentstööde põhiselt välja 5 osalejat, keda kutsutakse esitama ideekavandit.

# kavandite SISU JA VORM

Kavandi esitamise nõuded. Kavand peab olema esitatud selle sisu täielikku säilimist tagavas vormis, läbipaistmatus ja osaleja märgusõnaga tähistatud pakendis, mis välistab kahtluse pakendi võimalikust eelnevast avamisest.

Kavandi esitamise nõuded. Kavand peab olema esitatud selle sisu täielikku säilimist tagavas vormis, läbipaistmatus ja osaleja märgusõnaga tähistatud pakendis, mis välistab kahtluse pakendi võimalikust eelnevast avamisest.

* 1. Osaleja on kohustatud kavandi koosseisus esitama:
     1. teose ideed ja kasutavate materjalide kirjelduse vastavalt lähteülesandes esitatule;
     2. sobivas mõõtkavas plaanid ning vaated või vaated koos kavandi alusel loodava teose rajamise/paigaldamise asukoha äranäitamisega - täpsemad nõuded kirjeldatud lähteülesandes
     3. teost illustreerivad ning iseloomustavad materjalid – täpsemad nõuded kirjeldatud lähteülesandes
     4. kavandi tekstiline osa, mis peab minimaalselt sisaldama:
        1. teostamisel kasutatavate materjalide kirjeldust, vajadusel ja võimalusel ka näidiseid
        2. teostamisprotsessi vabas vormis kirjeldust sh kinnitamise meetodit/vahendeid, plaanitavate täiendavate tööde loetelu (nt. elektritööd vms), logistika/transpordi plaani jms
        3. teostamise ajakava, plaanitavate teostajate andmeid (kui kasutatakse alltöövõttu).
  2. Kavandis esitatud dokumendid tuleb lisaks esitada digitaalselt CD-l või DVD-l. Seletuskiri ja planšetid .pdf ja/või .jpg failidena. Juhul, kui lähteülesandega on kaasa antud ka asendiplaan, peab Osaleja kavandi koosseisus esitama ka asendiplaani .dwg formaadis, kuhu on kantud teose paiknemine.
  3. Kavand peab olema anonüümne. Kõik kavandi osad peavad olema varustatud mõistelise (sõnalise) märgusõnaga (embleem, logo või tähe-numbrikombinatsioon ei ole lubatud). See tingimus kehtib ka digitaalselt CD-l või DVD-l esitatavate failide kohta (kustutada/tühjendada faili identifitseerimisväljad atribuutide all).
  4. Kavandi esitamisel peavad kõik kavandi osad olema kinnises ühevärvilises, ilma väliste eraldusmärkide ja eritunnusteta ühtses pakendis. Pakend tuleb sulgeda viisil, mis välistab selle avamise või sulgemise ilma jälgi jätmata. Kavandi pakend tuleb valida selliselt, et pakendi avamisega ei ole võimalik kavandit kahjustada.
  5. Kavandi pakendile peab kandma järgmise informatsiooni:
* Ideekonkursi nimetus
* Ideekonkursi registreerimisnumber riiklikus riigihangete registris
* Märge „KAVAND“
* Osaleja märgusõna “\_\_\_\_\_\_\_\_\_\_\_”

# kavandite hindamine

* 1. Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti, ning selgitab anonüümselt märgusõnade kaudu välja konkursi auhindade saajad.
  2. Hindamiskriteeriumid, mida kasutatakse võitja väljaselgitamisel:
* teose arhitektuurne sobivus ettenähtud asukohta (osakaal 25%);
* kontseptuaalse idee kunstiline veenvus ja terviklikkus ning lahenduse omanäolisus (osakaal 45%);
* majanduslikult otstarbeka hooldamise, mõistliku konstruktsiooni ja materjali valiku ning muude praktiliste eesmärkide arvestamine (osakaal 15%);
* Kaarsilla rekonstrueerimisest tulenevatele lahendustega arvestamine (osakaal 15%).
  1. Žürii töö loetakse lõpetatuks pärast paremusjärjestuse väljaselgitamist ja selle otsuse fikseerimist märgusõnaliselt žürii lõpp-protokollis või pärast žürii otsust ideekonkursi nurjumise kohta. Vajadusel esitatakse märkused kavandite edasise täiendamise vajalikkuse kohta ja edasise tegevuse põhimõtted.

# Osalejate teavitamine ideekonkursi käigus tehtud otsustest

* 1. Žürii ettepanekul tehtud hankija otsusest ideekonkursi märgusõnalise auhinnasaajate kohta edastatakse võistlusjuhendi punktis 8.2. sätestatud korras.
  2. Osalejaid teavitatakse ideekonkursi käigus tehtud otsustest e- riigihangete registri kaudu.

Hankija esitab osalejatele teabe mitte hiljem kui kolme tööpäeva jooksul teavitamisele kuuluva otsuse tegemisest arvates.

# Ideekonkursi võitjaga kavandi realiseerimiseks sõlmitav hankeleping

* 1. Pärast ideekonkursi võitja väljaselgitamist korraldab hankija väljakuulutamiseta läbirääkimistega hankemenetlused, et sõlmida auhinnatud kavandi alusel projekti ja teose teostamise hankelepingud.
  2. Hankija märgib, et p.9.1. nimetatud hankelepingute sõlmimiseks korraldatavate väljakuulutamiseta läbirääkimistega hankemenetluste puhul kohaldatakse pakkuja meeskonnale (pakkuja, pakkuja töötajad, pakkuja alltöövõtjad ning alltöövõtjate töötajad) nõudeid, mis on vajalikud auhinnatud kavandi alusel teose loomiseks.
  3. Hankijal on õigus jätta väljakuulutamiseta läbirääkimistega hankemenetlused korraldamata ning nimetatud hankelepingud ideekonkursi võitjaga sõlmimata ja loobuda sellega esimese koha saavutanud kavandi teostamisest, kui seda tingivad kavandi mittesobimine hankija plaanidega, hankija arengukavade või investeerimisplaanide muutumine või muud hankijast sõltumatud asjaolud, mida loetakse tavapäraselt vääramatuks jõuks. Hankijal on õigus jätta väljakuulutamiseta hankemenetlused korraldamata, kui žürii otsustab, et puudub teostamisvääriline kavand.
  4. Juhul, kui konkursi võitja loobub väljakuulutamiseta läbirääkimistega hankemenetlustes osalemast või isik ei vasta õigusaktides kehtestatud nõuetele või kui läbirääkimiste pooled ei saavuta lepingu tingimuste osas kokkulepet, siis on hankijal õigus asuda läbirääkimistesse konkursi teiste auhinnasaajatega vastavalt nende paremusjärjestusele.

**Lisa 1**

**KONKURSI LÄHTEÜLESANNE**

Konkurss on eskiisprojekti konkurss. Konkursi eesmärgiks on saada kunstiliselt kõrgetasemeline monumentaal – arhitektuurne lahendus Lydia Koidula ja tema isa J.V. Jannseni mälestusmärgile. Mälestusmärgi kavandamine eeldab skulptori ja arhitekti koostööd.

Mälestusmärk on kutsutud kajastama L. Koidula kui Eesti esimese poetessi ja kirjaniku, Eesti ärkamisaja suurvaimu ja tema isa J.V. Jannseni, eestikeelse ajakirjanduse alglätteks ja eesti laulupidude traditsiooni algatajaks olnud rahvusliku suurkuju tegutsemist Tartus. J.V. Jannseni loodud on sõnad Eesti Vabariigi hümnile.

Temale kuulub ka tõdemus: *„Häbenegem ennast alati, kui rumalad oleme, aga ei iial sellepärast, et eestlased oleme.“*

J.V. Jannseni pere näitel joonistub Eesti kultuuriloo taustal olulisena välja perekondlike sidemete olulisus Eesti rahva vaimujõu arendamisel.

Tänapäeva kontekstis on monument Eesti Vabariigi 100 aastapäeva künnisel kutsutud vääristama Tartu linnaruumi, olema oluliseks maamärgiks , alguspunktiks teekonnale Eesti Rahva Muuseumisse Raadil.

Monumendi planeeritavaks asukohaks on Tartu Emajõe vasakkaldal asuv pargiala, mis piirneb Kaarsillaga.

Tulevase monumendi alal asus enne II maailmasõda, osana tänaseks hävinud ülejõe hoonestusest, hotell Bellevue.

Monument saab tulevikus Monumendi ja temaga ehituslikult seotus ala rajamiseks kasutatavad materjalid ja konstruktsioonid peavad olema ajas püsivad ja usaldusväärselt toimivad Eesti heitlikus kliimas. Monumendi teostusele ja sellega kaasneva pargiala lahenduse ehitusliku osa teostusele peab kehtima vähemalt 10 aastane garantiipariood. *(analoogne Pauluse kalmistu Vabadussõja monumendiga)*

Eskiisprojekt peab vastama lähtematerjalis sätestatud nõuetele, vastama muinsuskaitselistele piirangutele, mis tulenevad objekti asumisest Tartu vanalinna muinsuskaitseala kaitsevööndis.

Eskiisprojekt peab arvestama koostatava Kaarsilla rekonstrueerimisprojektiga kaasnevaid tehnilisi tingimusi, ja juba koostatud silla panduste projektiga sätestatud lahendust.

Eskiisprojekti koosseisus on lubatud teha ettepanekuid Kaarsilla panduste ja monumendi ala lahenduse sidumiseks ning kasutatavate materjalide osas.

Eskiisprojekti mahus on võimalik teha ettepanekuid võistlusalast välja jääva pargiosa kujundamiseks

Eskiisprojekti üldehitusliku osa koostamisel peab arvestama Eestis kehtivaid seadusi, standardeid, normdokumente ning juhendeid, mis on kätte saadavad Elektroonilise Riigi Teataja kataloogist – [www.riik.ee](http://www.riik.ee), Standardikeskus [www.standard.ee](http://www.standard.ee), Eesti Asfaldiliidu veebilehel [www.asfaldiliit.ee](http://www.asfaldiliit.ee) rubriigist „ÕIGUSAKTID“ ning Maanteeameti veebilehel [www.mnt.ee](http://www.mnt.ee) rubriigist „Juhendid ja juhised“.

LÄHTEÜLESANDE LISAD

* + - 1. Narva mnt 2b pargiala geoalus.
      2. Konkursi objektiks oleva ala määratlus Narva mnt 2b krundil.
      3. Fotomaterjal olemasolevast olukorrast.
      4. Konkursialal kasvavate puude dendroloogiline hinnang.
      5. Ajaloolised vaated tulevase monumendi asukohale.
      6. Kaarsilla vasakkalda panduste rekonstrueerimise. projektmaterjal.
      7. Viited : [Postipapa : mitmes peeglis, mitmes rollis : [Johann Voldemar Jannsen : 1819-1890] / Malle Salupere](https://www.ester.ee/search%7ES1*est?/asalupere%2C+malle/asalupere+malle/1%2C4%2C23%2CB/frameset&FF=asalupere+malle+++++1931&4%2C%2C12) kirjastus Tänapäev, c2006
      8. "Eesti rahva kultuuripüüdlused ühe inimpõlve vältel. Mälestusi aastatest 1869 - 1900". Tõlkinud Krista Räni. Tartu, Ilmamaa 2004.
      9. <http://www.eesti.ca/uks-erakordne-leid/article12460>
      10. <http://www.eesti.ca/eesti-rahva-okkaline-tee/article12849>
      11. <http://www.eesti.ca/jannsen-jakobson-ja-eesti-esimene-uldlaulupidu/article24331>
      12. <http://www.eesti.ca/kommentaar-humnist-ja-kultuuri-tuvitekstidest/article23138>

**Lisa 2 Vormid**

**Vorm 1 – Volikiri**

Hankija: **Tartu Linnavalitsus** (registrikood 75006546)

**Hankemenetluse nimetus: „**L. Koidulale ja J.V. Jannsenile pühendatud monumentaal – arhitektuurse lahenduse ideekonkurss **”**

Käesolevaga **Osaleja** ärinimega \_\_\_\_\_\_\_\_\_\_\_\_\_, registrikood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

keda esindab seaduslik esindaja juhatuse liige *\_\_\_(ees- ja perenimi)\_\_\_\_\_\_, (isikukood)\_\_\_\_\_\_\_\_,*

**volitab Osaleja nimel ja huvides**

**füüsilist isikut** *\_\_\_(ees- ja perenimi)\_\_\_\_\_\_\_\_\_\_\_\_\_\_, (isikukood)\_\_\_\_\_\_\_\_,*

**tegema eelnimetatud hankemenetluses kõiki hankemenetlusega seotud toiminguid**, sealhulgas esitama või tagasi võtma osalemise taotlust, Kavandit, vajadusel esitama vaidlustusi ja nõudeid või neist loobuma.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

………………………………..

(volitaja allkiri)

**Vorm 2 – Ühise pakkumuse volikiri**

Hankija: **Tartu Linnavalitsus** (registrikood 75006546)

**Hankemenetluse nimetus: „**L. Koidulale ja J.V. Jannsenile pühendatud monumentaal – arhitektuurse lahenduse ideekonkurss **”**

Käesolevaga **osaleja(d)** /osaleja*(te) andmed, kes volitavad enda nimel tegutsema/*

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**volitab** (volitavad) **enda huvides ja nimel**

**osalejat** /*osaleja andmed, kellele antakse volitus/*

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**tegema eelnimetatud hankemenetluses kõiki hankemenetlusega seotud toiminguid**, sealhulgas esitama või tagasi võtma osalemise taotlust, Kavandit, vajadusel esitama vaidlustusi ja nõudeid või neist loobuma.

Volikiri on antud edasivolitamise õiguseta.

**Käesolevaga ühisosalejad üheskoos ja eraldi avaldavad ja kinnitavad, et nad vastutavad Kavandi realiseerimise eest solidaarselt.**

Kuupäev: \_\_\_\_\_\_\_\_\_\_\_\_\_\_\_\_\_

Ühisosalejate esindajate ees- ja perenimed: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ühisosalejate esindajate allkirjad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 3 – Kinnitus osaleja hankemenetlusest kõrvaldamise aluste puudumise kohta**

Hankija: **Tartu Linnavalitsus** (registrikood 75006546)

**Hankemenetluse nimetus: „**L. Koidulale ja J.V. Jannsenile pühendatud monumentaal – arhitektuurse lahenduse ideekonkurss **”**

Käesolevaga kinnitame, et

1. meid või meie seaduslikku esindajat ei ole kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja meil puuduvad karistusandmed, mis ei ole karistusregistrist karistusregistri seaduse kohaselt kustutatud, samuti puuduvad meil kehtivad karistused meie elu- või asukohariigi õigusaktide kohaselt;
2. me ei ole pankrotis või likvideerimisel, meie äritegevus ei ole peatatud, samuti ei ole me muus sellesarnases seisukorras meie asukohamaa seaduse kohaselt;
3. meie suhtes ei ole algatatud sundlikvideerimist või muu sellesarnast menetlust meie asukohamaa seaduse kohaselt;
4. me ei ole esitanud valeandmeid riigihangete seaduse 2. peatüki 3. jaos sätestatud nõuetele vastavuse kohta või nimetatud sätete alusel Hankija kehtestatud nõuetele vastavuse kohta.
5. meie või meie esindaja suhtes ei ole kutse- või ametiliidu aukohtu otsusega või muul sellesarnasel alusel tõendatud raske süüline eksimus kutse- või ametialaste käitumisreeglite vastu;
6. me ei ole jätnud Hankija poolt osaleja hankemenetlusest kõrvaldamise aluste puudumise kohta nõutud andmeid või dokumente esitamata;
7. me ei ole jätnud Hankijat teavitamata RHS § 38 lõikes 1 nimetatud asjaolude olulisest muutumisest;
8. meie kavandi koostamisel ei ole osalenud isikuid, kes on osalenud sama riigihanke võistlusjuhendi koostamisel või kes on muul viisil Hankijaga seotud ja kellele seetõttu teadaolev info annab eelise teiste osalejate ees;

Märkused:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………………………………..

(Pakkuja nimi)

……………………………………..

(Pakkuja volitatud esindaja nimi ja allkiri)

…………………………………….

(kuupäev)

**Vorm 4 – CURRICULUM VITAE**

Hankija: **Tartu Linnavalitsus** (registrikood 75006546)

**Hankemenetluse nimetus: „**L. Koidulale ja J.V. Jannsenile pühendatud monumentaal – arhitektuurse lahenduse ideekonkurss **”**

Perekonnanimi: \_\_\_\_\_\_\_\_\_\_\_\_\_\_\_\_

Eesnimi: \_\_\_\_\_\_\_\_\_\_\_\_\_\_\_\_

Sünniaeg: \_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Haridusasutused** | **Õppimise aeg (alates/kuni)** | **Eriala** |
|  | \_\_.\_\_\_\_(kuu/aasta) – \_\_.\_\_\_\_(kuu/aasta) |  |
|  |  |  |
|  |  |  |

Loomeliidu nimi, millesse kavandi autor kuulub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kui kavandi autor loomeliitu ei kuulu, tõmmata vastavale reale kriips)

……………………………………..

(Pakkuja nimi)

……………………………………..

(Pakkuja volitatud esindaja nimi ja allkiri)

…………………………………….

(kuupäev)

**Vorm 5 – Hankemenetlusel osalemise avaldus**

Hankija: **Tartu Linnavalitsus** (registrikood 75006546)

**Hankemenetluse nimetus:** „L. Koidulale ja J.V. Jannsenile pühendatud monumentaal – arhitektuurse lahenduse ideekonkurss ”

1. Kinnitame, et meie taotlus ideekonkursil osalemiseks on esitatud kõiki ideekonkursil esitatud tingimusi üle võttes. Osalejana aktsepteerime täielikult ideekonkursi kutses, võistlusjuhendis ja selle lisades sätestatud tingimusi ja kinnitame, et meie osalemise taotlus on täielikus vastavuses ideekonkursi kutse, võistlusjuhendi ja selle lisade tingimustega.
2. Kinnitame, et oleme tutvunud ideekonkursi kutse, võistlusjuhendi ja selle lisadega ning nõustume täielikult hankija esitatud tingimustega. Kinnitame, et meile oli antud võimalus saada täiendavat informatsiooni ideekonkursi kutse ja võistlusjuhendi kohta.
3. Kinnitame, et vastame täielikult ideekonkursi kutses ja võistlusjuhendis esitatud kvalifitseerimis­tingimustele ning meil on kõik võimalused ja vahendid ideekonkursi käigus Kavandi koostamiseks ning esitamiseks.
4. Kinnitame, et kõik esitatud dokumendid moodustavad meie osalemistaotluse osa.
5. Kinnitame, et meil on olemas kõik ideekonkursil osalemiseks ning kavandi realiseerimiseks vajalikud intellektuaalse omandi õigused.
6. Kinnitame, et aktsepteerime täielikult võistlusjuhendi lisas esitatud hankelepingu tingimusi ning nõustume ideekonkursi võidu korral esitama pakkumused hankija poolt korraldatavatel väljakuulutamiseta läbirääkimistega hankemenetlustel (projekteerimistööde hankemenetlus ning ideekavandi monumentaal-arhitektuurse teose hankemenetlus).
7. Kinnitame, et meie poolt pakutava kavandi projekteerimistööde ning kavandi monumentaal-arhitektuurse teose teostamise (sh modelleerimine, paigaldus, materjalid, transport ja muud vajalikud tegevused) eeldatav maksumus ei ületa 100 000 eurot koos käibemaksuga.

……………………………………..

(Pakkuja nimi)

……………………………………..

(pakkuja volitatud esindaja nimi ja allkiri)

……………………………………..

(kuupäev)

**Vorm 6 – Nimekaart**

Hankija: **Tartu Linnavalitsus** (registrikood 75006546)

**Hankemenetluse nimetus:** „L. Koidulale ja J.V. Jannsenile pühendatud monumentaal – arhitektuurse lahenduse ideekonkurss ”

* Kavandi märgusõna
* Osaleja andmed

Ees- ja perekonnanimi / ärinimi

Isikukood / registrikood

Arvelduskonto / pank / SWIFT / IBAN

* Ettevõtte esindaja andmed

Ees- ja perekonnanimi / amet

Telefon / faks / e-post

* Ideekavandi autori(te) andmed

Ees- ja perekonnanimi Telefon / e-post Autori allkiri

……………………………………………………………………………………………………………….……………………………………………………………………………………………………………….……………………………………………………………………………………………………………….……………………………………………………………………………………………………………….

* Auhinna jaotus autorite vahel

Ees- ja perekonnanimi Osaluse % Arvelduskonto / pank / SWIFT / IBAN

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

*……………………………………………………….*

*Osaleja nimi / ärinimi ja isikukood / registrikood*

………………………………………………………

*Ettevõtte esindaja ees- ja perekonnanimi ning allkiri*

………………………………………………………

*Koht ja kuupäev*

**Vorm 7 – Osaleja varasemad referentstööd**

Hankija: **Tartu Linnavalitsus** (registrikood 75006546)

**Hankemenetluse nimetus:** „L. Koidulale ja J.V. Jannsenile pühendatud monumentaal – arhitektuurse lahenduse ideekonkurss ”

Osalejal peab olema varasem kogemus avalikku linnaruumi paigaldatud monumentaal – arhitektuursete teoste loomisel.

Esitada vastav ülevaade, märkides teose nimetuse, asukoha, teostamise aja. Lisada teost kujutav visuaalne materjal (foto või video kujul).

……………………………………..

(Pakkuja nimi)

……………………………………..

(Pakkuja volitatud esindaja nimi ja allkiri)

…………………………………….

(kuupäev)